Sinopec

Sinopec Limited (kiin. 中國石化, pinyin: Zhōngguó Shíhuà) eli China Petroleum & Chemical Corporation (kiin. 中国石油化工股份有限公司), on erittäin suuri, vuonna 2000 perustettu kiinalainen öljy-, kaasu- ja polttoaineteollisuuden konserniyritys. Yhtiömuodoltaan se on julkinen osakeyhtiö. Yrityksen osakkeet noteerataan Shanghain, Hongkongin, Lontoon ja New Yorkin pörsseissä. Yrityksen kotipaikka on Peking. Vuoden 2015 tilaston mukaan Sinopec oli markkina-arvoltaan (95,5 mrd. USD) Shanghain pörssin kuudenneksi arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa Sinopec katsottiin useilla mittareilla arvioituna maailman 24. suurimmaksi julkisesti noteeratuksi yhtiöksi. Lähteet Aiheesta muualla Kuvia tai muita tiedostoja aiheesta Sinopec Wikimedia Commonsissa toinen sivusto konsernista (englanniksi) (sinopecgroup.com)